Kirken fotografert ca. 1925-30 Foto: Narve Skarpmoen/Nasjonalbibliotekets bildesamling 
**Svenska Margaretakyrkan** er en kirke på Hammersborg i Oslo som hører til den svenske folkekirken, Svenska kyrkan. Kirken sto ferdig i 1925 og har adresse Hammersborg torg 8.

Bygningens og menighetens historie
----------------------------------

Svenska kyrkan startet sitt arbeid i Kristiania i 1911, da den første presten, Oscar Krook, ble sendt hit. En svensk kirkeforening ble grunnlagt i 1913. Tidlig på 1900-tallet bodde det mange svensker i byen, mer enn 13 000 i 1901 av en befolkning på rundt 225 000, i 1920 rundt 9 000 (svenske statsborgere og deres barn). Byggingen av kirken startet i 1922. Oslo kommune donerte grunnen, den svenske staten bidro med 125 000 kroner, penger fra lotterier og basarer av svensker i byen.

Arkitekt var Lars Israel Wahlman, som også har tegnet den kjente Engelbrektskyrkan i Stockholm. Kirken ligger i skrånende terreng ned mot Grubbegata, og materialene er kobberplater i spiret på det sidestilte tårnet, skiferheller i taket, pusset tegl i vegger og naturstein i sokkelen. Altertavlen fremstiller Bergprekenen og er malt av Gunnar Torhamn. Kirken har takmalerier utført av Tor Hörlin. Antallet plasser er 350. I de tre sidefløyene er det boliger for prest og gjester, inntil 1990-årene også et leserom beregnet på svenske sjøfolk i havn i Oslo. Stilen er en blanding av 1920-tallsklassisisme og nybarokk.

Kirken fikk få år før den sto ferdig navn etter den daværende svenske kronprinsessen Margareta (1872–1920), gift med kronprinsen som ble kong Gustav VI Adolf av Sverige i 1950.

Kirken ble innviet i 1925 av daværende erkebiskop i den svenske kirken, Nathan Söderblom. I 1931 ble kirkebygget overført fra kirkeforeningen til den nystiftede menigheten, Svenska Margaretaförsamlingen.

Aldershjemmet Margaretahemmet tett ved kirken sto ferdig i 1940 og ble nedlagt i 1990-årene.

Kirken ble pusset opp i 1990 under ledelse av arkitekt Ove Hirdman og det tidligere våpenhuset ble da bygget om til kapell, Mariakapellet.

Ødeleggelser
------------

Kirken, som ligger om lag 200 meter fra Regjeringskvartalet, ble skadet i terrorangrepene i Norge 2011. Alle vinduene, bortsett fra ett, ble slått inn. Glassmaleriene av Per Vigeland var bekostet av en innsamling blant foreldre til 5-6000 norske barn som under 2. verdenskrig daglig fikk suppe i kirken. Kirken vurderer restaurering og har tatt vare på enkeltdeler av glassmaleriene, som var blyinnfattet. Fire kunstnere fra Norge, Sverige og Finland ble invitert til å komme med forslag til løsning, og kirken har i dag vindu med formgiving av kunstneren Rigmor Bové med utgangspunkt i Salmenes bok salme 8: «Når jeg ser din himmel, et verk av dine fingre, månen og stjernene som du har satt der, hva er da et menneske – at du husker på det, et menneskebarn – at du tar deg av det?»

Orgler
------

Kirken har to større orgler samt et kisteorgel.

**Orgel i romantisk stil**

På galleriet i vest står det et orgel med et romantisk stilideal. Det ble bygd i 1925 av E. A. Setterquist og sønn i Ôrebro. Orglet er mekanisk med pneumatiske lader og har frie og faste kombinasjoner og ett toneomfang på 58/30. Disposisjonen består av flere transmisjoner**.**

|  |  |  |  |
| --- | --- | --- | --- |
| **Huvudverk I** | **Svällverk II** | **Pedal** | **Koppel** |
| Borduna 16’ | Borduna 16’ | Subbas 16’ | I/P |
| Princial 8’ | Principal 8’ | Violon 16’ | II/P |
| Flûte harmonique 8’ | Rörflöjt 8’ | Ekobas 16' | II/I |
| Gedackt 8’ | Salicional 8’ | Borduna 8' | II 16'/II |
| Octava 4’ | Violin 8' | Violoncell 8' | I 4'/I |
| Octava 2’ | Voix celeste 8' | Octava 4' |  |
| Cornet 4 chor | Flûte octaviante 4' | Basun 16' |  |
| Trumpet 16' | Salicet 4' |  |  |
| Trumpet 8’ | Waldflöjt 2' |
|  | Oboe 8' |  |  |
|

**Orgel i senbarokkstil**

Siden slutten av 2016 står det et orgel på den nordre veggen i kirkens kor. Orglet er bygd av den slovenske orgelbyggeren Tomaž Močnik i en senbarokk stil etter Gottfired Silbermann. Det har 19 stemmer og helmekanisk traktur. Orglet er stemt med en kammertone på 440 Hz og har et ulikesvevende temperatur etter Neidhardt. Manualomfanget er C-f3. Disposisjonen avviker noe fra Silbermanns ideal. De tilførte, gjenbrukte stemmene er hentet fra andre orgelbyggere fra Silbermanns samtid og er markert i disposisjonen nedenfor med \*.

| **Huvudverk/Manual I C-f3** | **Öververk/Manual II C-f3** | **Pedal C-d1** | Huvudverk/Manual 1 c-f3 | Koppel |
| --- | --- | --- | --- | --- |
| Borduna 16 | Gedackt 8 | Subbas 16 | transmit Bordun 16 | I/II |
| Principal 8 | Quintadehn 8 | Octavbass 8 | transmit Principal 8 | I/P |
| \* Gemshorn 8 | Principal 4 | Flöttbass 8 | transmit Doppelflött 8 | II/P |
| \* Doppelflött 8 | \* Holzflött 4 | Octav 4 | transmit Octav 4 |  |
| Oktav 4 | Cornet 3 | Trompett 8 | transmitt Trompett 8 |  |
| Oktav 2 | Nazard 3 | Posaune 16 |  |  |
| Sesquialtera 3 | \* Waldflött 2 |  |  |  |
| Quint 3 (Sesquialtera 3) | Zimbeln 1 |  |  |  |
| Mixtur 3 chor | Krumhorn 8 |  |  |  |
| Trompett 8 | Glöcklein |  |  |  |
| Rohrflött 4 | Tremulant |  |  |
| Tremulant |  |  |  |  |

Litteratur
----------

* Pål Henry Engh og Arne Gunnarsjaa: *Oslo. En arkitekturguide.* Oslo: Universitetsforlaget, 1984, side 43-44. ISBN 82-00-05961-8
* Ole Daniel Bruun: *Arkitektur i Oslo. En veiviser til byens bygningsmiljø*. Kunnskapsforslaget, annen utgave 2008, side 165. ISBN 978-82-573-1945-8
* *Oslo nå*. Informasjonsavis fore Oslo kommune, 2/2007
* Oslo byleksikon, 2000-utgaven side 274

Referanser
----------

1. ↑  Benedicte Blix: *Må ha ny kirkekunst etter 22. juli.* Artikkel i Vårt Land 21. januar 2012 side 16 og 17
2. ↑  Nya kyrkfönster - www.svenskakyrkan.se, lest 5. juni 2016

Eksterne lenker
---------------

* Svenska Margaretakyrkan, hjemmeside (besøkt 14. mars 2017)
* «Svenska Margaretakyrkan». *Kulturminnesøk*. Riksantikvaren – Direktoratet for kulturminneforvaltning.

| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Midtskip
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |


|  |  |
| --- | --- |
| Oppslagsverk/autoritetsdata | Oslo Byleksikon **·** GeoNames **·** Riksantikvaren kulturminne **·** Sentralt stedsnavnregister
 |